Azman Adnan

Azman Adnan (Jawii: غزمان عدنان) lahir pada 1 November, 1971) merupakan bekas penyerang Malaysia pada era 90 hingga 2000. Dia pernah memenangi kasut emas Liga Perdana I Malaysia pada tahun 1999 apabila menjaringkan 13 gol buat pasukan Pulau Pinang.

Azman juga merupakan salah seorang lagenda bola sepak Selangor. Dia memenangi beberapa gelaran bersama Selangor yang merupakan pasukan yang disokong oleh beliau sejak kecil  seperti Piala Malaysia, Liga Malaysia, dan Piala FA Malaysia sehingga pernah digelar sebagai Mokhtar Dahari yang kedua.

Bersama Malaysia Azman berjaya memenangi Pesta Bola Merdeka 1993 setelah menumpaskan bekas musuh tradisi Korea Selatan dimana dia menjaringkan dua gol pada perlawanan akhir. Kali terakhir Azman menyarung jersi Malaysia ialah pada kejohanan Piala Tiger 2000 di Bangkok Thailand dimana dia berjaya menjaringkan tiga gol. Secara keseluruhan, Azman beraksi sebanyak 52 perlawanan dan menjaringkan 17 gol bertaraf FIFA 'A' untuk skuad senior Malaysia.

Setelah bersara, Azman menjadi jurulatih kepada pasukan remaja Kuala Lumpur. Dia kemudian menjadi pembantu jurulatih untuk PDRM FA. Dia juga pernah menyertai rancangan realiti TV Sehati Berdansa (saluran Astro Ria) pada tahun 2007. Azman juga mempunyai saluran Youtube sendiri iaitu The Azman Adnan.

Gol Antarabangsa
Hanya melibatkan perlawanan FIFA 'A'.

Kejuaraan

Selangor FA
 Liga Semi-Pro Malaysia Divisyen 2: 1993
 Piala Malaysia: 1995, 1996, 1997, 2002
 Piala FA: 1997
 Piala Sumbangsih: 1996, 1997, 2002

Negeri Sembilan FA
 Piala FA: 2003

Malaysia
 Pestabola Merdeka: 1993

Rujukan

Orang Malaysia berketurunan Melayu
Orang hidup
Kelahiran 1971
Pemain bola sepak Malaysia
Orang dari Melaka
Pemain Kuala Lumpur FA
Pemain Negeri Sembilan FA